สวัสดีค่ะ มีเรื่องจะขอสอบถามค่ะ เป็นอีสุกอีใสไปหามาแล้วได้ยาต้านไวรัสกับยาแก้คันมาทาน ยาเขียวจำเป็นไหมคะ แล้วควรจะต้องดูแลตัวเองยังไง
สวัสดีค่ะ หากได้รับการวินิจฉัยจากแพทย์แล้ว ว่าเป็นอีสุกอีใส และได้รับยาต้านไวรัสมาทานแล้ว ก็ให้ทานยาตามเวลา ผื่นของโรคก็จะหายไปภายในเวลาไม่นานค่ะสำหรับการดูแลตนเองด้านอื่นๆ ได้แก่ การดื่มน้ำเปล่ามากๆ ทานอาหารที่มีประโยชน์ให้ครบ 5 หมู่ นอนพักผ่อนให้เพียงพอ อาบน้ำให้สะอาด แต่ไม่ควรใช้หินหรือใยขัดตัว หลังอาบน้ำก็ควรเช็ดตัวให้แห้งสะอาด และระวังไม่ควรเกา หรือไปแกะผื่น เพราะจะทำให้เกิดติดเชื้อแบคทีเรียแทรกซ้อนและกลายเป็นแผลเป็นได้ นอกจากนี้ ควรระวังไม่แพร่เชื้อไปสู่ผู้อื่น โดยไม่ใช้จามชามช้อนส้อม แก้วน้ำร่วมกับผู้อื่น ไม่ใช้ผ้าเช็ดตัวเช็ดหน้าเดียวกัน ไม่นอนเตียงเดียวกัน จนกว่าตุ่มจะตกสะเก็ดทั้งหมดส่วนยาเขียว เป็นยาแผนไทย มีสรรพบรรเทาอาการไข้ แก้ร้อนใน ลดอาการกระหายน้ำ และใช้บรรเทาอาการไข้ออกผื่นชนิดต่างๆ เช่น หัด อีสุกอีใส เป็นต้น ทั้งนี้ หากได้ยาต้านไวรัสมาทานอยู่แล้ว อาจไม่จำเป็นต้องทานยาเขียวไปอีกค่ะ